als_Latn dik_Latn sag_Latn
UEFA / Liga e Kampioneve
FC København – Leicester
Leicester City ka shkëlqyer në Champions League këtë sezon, duke mos treguar asnjë shenjë inferioriteti, edhe pse nuk ka luajtur kurrë më parë në nivele të tilla. Me 3 fitore në 3 ndeshje, kampionët e Anglisë janë shumë pranë kualifikimit, që mund të sigurohet që sot në Danimarkë, kundër FC Copenhagen-it, qoftë edhe me një barazim. Ndërkaq, danezët kanë 4 pikë, grumbulluar në dy ndeshjet para Leicester-it, ndaj janë plotësisht në garë dhe duket se do të luftojnë me Porto-n deri në fund. Një fitore sot vlen një hap gjigant përpara, por edhe barazimi i mban plotësisht në lojë.
Parashikimi: 1X
Porto – Club Brugge
Porto fitoi me shumë vuajtje para dy javësh në Bryzh dhe është kthyer në garë për kualifikim, ku duket se do të luftojë deri në fund me FC Copenhagen-in. Sot Porto ka një ndeshje mjaft të lehtë në teori, sepse pret Club Brugge, që tashmë është praktikisht jashtë gare dhe vetëm një fitore sot e kthen në lojë. Për këtë arsye, belgët do të luajnë një ndeshje shumë sulmuese dhe kjo gjë do të favorizojë jo pak lojën e hapur dhe me shumë gola.
Parashikimi: 1/3+
Juventus – Lyon
Juventus-i vuajti shumë, por fitoi para dy javësh në Lyon, i ndihmuar edhe nga një Buffon në formë perfekte. Sot Juve luan kthimin dhe në Torino zakonisht shkëlqen, sepse nuk humbet prej 7 ndeshjesh në të gjitha kompeticionet, edhe pse shpesh ka pësuar gol. Gjithsesi, në Champions kampionët e Italisë nuk kanë pësuar ende gol dhe sot janë favoritë të mëdhenj, ndaj një Lyon-i që ka fituar vetëm 5 nga 14 ndeshjet e këtij sezoni, një ecuri zhgënjyese, me një rendiment të dobët sidomos jashtë fushe. Për sot Juve është pa qendërmbrojtësin Chiellini dhe sulmuesin Dybala, të dy të dëmtuar, si dhe pa mesfushorin Lemina, i pezulluar, ndërsa për miqtë mbetet i dëmtuar sulmuesi Valbuena.
Parashikimi: 1
Sevilla – Dinamo Zagreb
Sevilla ka fituar 5 nga 6 ndeshjet e fundit dhe po luan një futboll të shkëlqyer, që e radhit në skuadrat e kreut në Spanjë, edhe pse barazimi i fundit ndaj Sporting Gijon-it ka qenë i një hap i vogël pas. Sot Sevilla shpreson të sigurojë para kohe kualifikimin në turin e ardhshëm të Ligës së Kampioneve, kur të presë Dinamon e Zagrebit. Pa pësuar asnjë gol deri tani në Champions, Sevilla është favorite e madhe, aq më shumë që përballë është një rival në krizë të thellë, që ka fituar vetëm 4 nga 10 ndeshjet e fundit dhe është në vështirësi edhe në kampionat, aty ku zakonisht dominon.
Parashikimi: 1/4+
Monaco – CSKA
Situatë mjaft e ekuilibruar është ajo në grupin E ku të gjitha ekipet janë në garë për sa i përket kualifikimit në fazën finale të Ligës së Kampioneve. Monaco e nisi mirë fazën në grupe por në vijim humbi diçka ngë shkëlqimi edhe pse duhet thënë se nuk e njeh ende humbjen. Francezët presin sot në fushën e tyre CSKA-në e vendit të fundit e kësisoj kanë një rast të mirë që të marrin një rezultat pozitiv që e afron edhe më shumë objektivin madhor. Miqtë vijnë në principatë të vetëdijshëm se humbja mund t’i nxjerrë jashtë garës për një nga dy vendet e para. Rusët nuk kanë fituar asnjë nga 7 ndeshjet e fundit në Ligën e Kampioneve dhe tradita nuk flet për ta. Gjithsesi ata kanë cilësi në radhët e tyre e kësisoj në transfertën e sotme do të kërkojnë të marrin të paktën një pikë, që gjithsesi do vlente diçka dhe do i mbante në garë për sa I përket pjesëmarrjes në Ligën e Europës.
Parashikimi: 1
Tottenham – Leverkusen
Ndeshjet mjaft e nxehtë premton të jetë ajo e Londrës ku përballë do të jenë Tottenham-i dhe Leverkusen-i, që synojnë kualifikimin në fazën finale të Ligës së Kampioneve. Pritësit kanë një pikë më shumë në llogari dhe me një sukses sot do hidhnin një hap të rëndësishëm për më tej e kësisoj do të kërkojnë ta shfrytëzojnë si duhet mbështetjen e tifozerisë së tyre për të marrë atë që kanë nevojë. Leverkusen-i ka zhgënjyer si në Ligën e Kampioneve ashtu edhe në Bundesligë dhe tashmë është në pozita mjaft delikate. ‘Aspirinat’ do të bëjnë çmos që të mos largohen pa gjë nga transferta edhe pse misioni premton të jetë mjaft i vështirë. Gjermanët i kanë barazuar 5 takimet e fundit në Ligën e Kampioneve dhe sot nuk do e kenë të lehtë që ta thyejnë tersin. Sfida premton të jetë delikate megjithatë Leverkusen-i e ka cilësinë për të tentuar diçka në transfertën e sotme, pasi edhe një pikë vlen pasi në lojë është edhe vendi i tretë.
Parashikimi: 1/3+
Dortmund – Sporting L.
Dortmund-i po tregon dy fytyra të ndryshme këtë sezon pasi formës mbresëlënëse në Ligën e Kampioneve i vihet përballë zhgënjimi në Bundesligë. Gjithsesi verdhezinjtë po bëjnë një sezon mbresëlënës në kompeticionin më të rëndësishëm në kontinent dhe janë një fitore larg kualifikimit. Duhet thënë se gjermanët i kanë fituar dy ndeshje jashtë fushe kurse në shtëpi kanë vetëm një barazim deri tani dhe sot zbresin në fushë për suksesin e parë. Sporting-u luan sot mundësinë e fundit për të mbajtur gjallë shpresat për në turin tjetër edhe pse duhet thënë se ato janë vetëm teorike. Portugezët kanë tre pikë në llogari dhe sipas të gjitha gjasave do të përfundojnë në Ligën e Europës, objektiv për të cilin duhet të ruajnë vendin e tretë. Miqtë nuk duket se kanë shumë mundësi për ndonjë surprizë sot megjithatë do e provojnë, pasi kanë cilësi në radhët e tyre dhe jo pak përvojë në të tilla nivele.
Parashikimi: 1
Legia W. – Real Madrid
Asnjë pikë nuk ka mundur të marrë Legia deri tani dhe siç duket situata ekipi polak do e mbyllë fazën në grupe në vendin e fundit. Vendasit presin sot në fushën e tyre Real Madrid-in ndaj të cilit janë të vetëdijshëm se do e kenë thuajse të pamundur që të marrin qoftë edhe një barazim. Madrilenët mbajnë vendin e dytë dhe sot kanë një rast të mirë që të marrin fitoren dhe kreun në rast se Dortmund-i do të hedhë ndonjë hap fals në sfidën e tij. Miqtë kanë shumë cilësi, përvojë dhe ambicie dhe tashmë që e kanë marrë veten edhe në kampionat zbresin në fushë me besim të plotë në forcat e tyre dhe me sytë nga trepikëshi. Trajneri Zidan ka disa mungesa për këtë përballje dhe mund të lërë pushim edhe ndonjë titullar, por Real Madrid-I ka stol mjaf të pasur dhe të aftë të mos e diskutojë suksesin ndaj Legia-s.
Parashikimi: 2/3+
ME SHUME PARASHIKIME I GJENI TE GAZETA “BASTI”
glg_Latn swh_Latn als_Latn deu_Latn glg_Latn als_Latn als_Latn swh_Latn als_Latn als_Latn glg_Latn als_Latn als_Latn szl_Latn als_Latn als_Latn swh_Latn als_Latn als_Latn swh_Latn als_Latn als_Latn ast_Latn als_Latn als_Latn als_Latn